joelniklaus/EU_Wikipedias huggingface dataset:
NBA 1966-67

H αγωνιστική περίοδος 1966-67 ήταν η 21η στην ιστορία του NBA. Στο πρωτάθλημα έλαβαν μέρος 10 ομάδες και έδωσαν 81 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Φιλαδέλφεια 76ερς κέρδισαν τους Σαν Φρανσίσκο Ουόριορς με 4-2 νίκες στους τελικούς και κατέκτησαν τον τίτλο. 

Αυτός ήταν ο δεύτερος τίτλος στην ιστορία των Σίξερς, μετά την κατάκτηση του πρωταθλήματος το 1955 ως Σίρακιουζ Νάσιοναλς. Παράλληλα, έβαλαν τέλος στο σερί των Μπόστον Σέλτικς, οι οποίοι είχαν 8 συνεχόμενες κατακτήσεις το διάστημα 1959-1966.

Αξιοσημείωτα γεγονότα 

 Οι Σικάγο Μπουλς δήλωσαν συμμετοχή στο πρωτάθλημα ανεβάζοντας τον αριθμό των ομάδων σε 10. 
 Για να υπάρξει ισορροπία στον αριθμό των ομάδων στις δύο κατηγορίες, οι Μπάλτιμορ Μπούλετς μετακινήθηκαν από τη Δυτική στην Ανατολική κατηγορία.
 Ο αριθμός αγώνων των ομάδων αυξήθηκε από 80 σε 81. Οι ομάδες που έπαιρναν την πρόκριση στα πλέι-οφ από κάθε κατηγορία αυξήθηκαν από 3 σε 4.
 Ο Κάζι Ράσελ του πανεπιστημίου του Μίσιγκαν επιλέχθηκε στο νούμερο 1 του Ντραφτ από τους Νιου Γιορκ Νικς. Στο νούμερο 2, οι Ντιτρόιτ Πίστονς επέλεξαν τον Ντέιβ Μπινγκ.
 Μετά από 16 χρόνια στον πάγκο των Μπόστον Σέλτικς και 9 κατακτήσεις πρωταθλημάτων, ο Ρεντ Άουερμπαχ αποσύρθηκε από την προπονητική και ανέλαβε χρέη γενικού διευθυντή στον σύλλογο. Τον αντικατέστησε ο Μπιλ Ράσελ, ο οποίος έγινε ο πρώτος αφροαμερικανός που αναλαμβάνει πρώτος προπονητής ομάδας από τα κορυφαία αθλήματα των Ηνωμένων Πολιτειών, σε μία περίοδο που ήταν έντονο το Αμερικανικό Κίνημα Κοινωνικών Δικαιωμάτων.
 Το All-Star Game της σεζόν έλαβε χώρα την Τρίτη 10 Ιανουαρίου 1967 στο Cow Palace του Σαν Φρανσίσκο, όπου η Δύση επικράτησε της Ανατολής με 135-120. Ο Ρικ Μπέρι των Σαν Φρανσίσκο Ουόριορς έλαβε το βραβείο του πολυτιμότερου παίκτη.
 Οι Φιλαδέλφεια 76ερς σημείωσαν 46 νίκες και 4 ήττες στους πρώτους 50 αγώνες τους, επίδοση που παραμένει ακατάρριπτη έως και σήμερα. Τελικά, ολοκλήρωσαν τη σεζόν με 68 νίκες και 13 ήττες (84% ποσοστό νικών), δημιουργώντας νέο ρεκόρ για την εποχή.

Κανονική περίοδος

Βαθμολογίες 

Δυτική κατηγορία

Ανατολική κατηγορία

Κορυφαίοι στατιστικών 

Σημ.: Μέχρι την αγωνιστική περίοδο 1969-70, οι κορυφαίοι σε πόντους, ριμπάουντ και ασίστ καθορίζονταν με βάση το σύνολο και όχι τον μέσο όρο.

Βραβεύσεις 
 Πολυτιμότερος παίκτης (MVP): Ουίλτ Τσάμπερλεϊν (Φιλαδέλφεια 76ερς)
 Rookie της χρονιάς: Ντέιβ Μπινγκ (Ντιτρόιτ Πίστονς)
 Προπονητής της χρονιάς: Τζόνι Κερ (Σικάγο Μπουλς)

 Καλύτερη πεντάδα
 Ουίλτ Τσάμπερλεϊν (Φιλαδέλφεια 76ερς)
 Όσκαρ Ρόμπερτσον (Σινσινάτι Ρόγιαλς)
 Τζέρι Ουέστ (Λος Άντζελες Λέικερς)
 Έλτζιν Μπέιλορ (Λος Άντζελες Λέικερς)
 Ρικ Μπέρι (Σαν Φρανσίσκο Ουόριορς)

 2η καλύτερη πεντάδα
 Χαλ Γκριρ (Φιλαδέλφεια 76ερς)
 Σαμ Τζόουνς (Μπόστον Σέλτικς)
 Τζέρι Λούκας (Σινσινάτι Ρόγιαλς)
 Γουίλις Ριντ (Νιου Γιορκ Νικς)
 Μπιλ Ράσελ (Μπόστον Σέλτικς)

 Καλύτερη rookie πεντάδα
 Τζακ Μάριν (Μπάλτιμορ Μπούλετς)
 Ντέιβ Μπινγκ (Ντιτρόιτ Πίστονς)
 Έρβιν Μούλερ (Σικάγο Μπουλς)
 Λου Χάντσον (Σαιντ Λούις Χοκς)
 Κάζι Ράσελ (Νιου Γιορκ Νικς)

Πλέι-οφ

Παραπομπές

Εξωτερικοί σύνδεσμοι 
Αγωνιστική περίοδος 1966-67 στο NBA.com
Περίληψη αγωνιστικής περιόδου 1966-67 στο Basketball-Reference.com
Ίντα του Βάλντεκ και Πύρμοντ

Η Ίντα του Βάλντεκ και Πύρμοντ (Ida zu Waldeck und Pyrmont, 26 Σεπτεμβρίου 1796 - 12 Απριλίου 1869) ήταν κόρη του Γεωργίου Α΄ του Βάλντεκ και Πύρμοντ.

Βιογραφία
Η Ίντα Καρολίνα Λουίζα γεννήθηκε στις 26 Σεπτεμβρίου 1796 στο Ρόντεν, και ήταν το όγδοο παιδί και τρίτη κόρη του Γεωργίου Α΄ του Βάλντεκ και Πύρμοντ και της Αυγούστας του Σβάρτσμουργκ-Σόντερσχαουζεν. 

Στις 23 Ιουνίου 1816 παντρεύτηκε τον Γεώργιο Γουλιέλμο του Σάουμπουργκ-Λίππε στο Άρλοσεν. Μαζί απέκτησαν εννέα παιδιά:
τον Αδόλφο Γεώργιο (1817-1893), παντρεύτηκε την Ερμίνε του Βάλντεκ και Πύρμοντ. Απέκτησαν 8 παιδιά.
την Ματθίλδη Αυγούστα Βιλελμίνη Καρολίνα (1818-1891), παντρεύτηκε τον Ευγένιο της Βυρτεμβέργης. Απέκτησαν 3 παιδιά.
την Αδελαΐδα Χριστίνα Ιουλιανή Καρλότα (1821-1899), παντρεύτηκε τον Φρειδερίκο του Σλέσβιχ-Χόλσταϊν-Σόντερμπουργκ-Γκλύξμπουργκ. Απέκτησαν 5 παιδιά.
τον Ερνέστο (1822-1831).
την Ίντα Μαρία Αυγούστα Φρειδερίκη (1824-1894).
την Έμμα (1827-1828).
τον Γουλιέλμο Κάρολο Αύγουστο (1834-1906), παντρεύτηκε την Μπατίλντις του Άνχαλτ-Ντέσαου. Απέκτησαν 8 παιδιά.
τον Χέρμαν Όθωνα (31 Οκτωβρίου-23 Δεκεμβρίου 1839).
την Ελισάβετ Βιλελμίνη Αυγούστα Μαρία (1841-1926), παντρεύτηκε τον Γουλιέλμο του Χάναου και Χόροβιτς. Δεν απέκτησαν παιδιά.

Πέθανε στις 12 Απριλίου 1869 στο Μαντόν σε ηλικία 72 ετών.

Τίτλοι
26 Σεπτεμβρίου 1796 – 23 Ιουνίου 1816: Η Γαληνοτάτη Υψηλότητα Πριγκίπισσα Ίντα του Βάλντεκ και Πύρμοντ
23 Ιουνίου 1816 – 21 Νοεμβρίου 1860: Η Γαληνοτάτη Υψηλότητα Η Πριγκίπισσα του Σάουμπουργκ-Λίππε
21 Νοεμβρίου 1860 – 12 Απριλίου 1869: Η Γαληνοτάτη Υψηλότητα Η Χήρα Πριγκίπισσα του Σάουμπουργκ-Λίππε

Παραπομπές
 St Martin's Church in Stadthagen] {Wayback|url=http://www.royaltyguide.nl/countries/germany/stadthagen/mausoleum.htm  |date=20140419013921 }}
 Profile on Geneall.net 
 Profile on Thepeerage.com 
 Genealogy of George Wilhelm

Γερμανοί ευγενείς
Πριγκίπισσες του Βάλντεκ και Πύρμοντ
Πριγκίπισσες της Γερμανίας
Πριγκίπισσες του Σάουμπουργκ-Λίππε
American Airlines

Η American Airlines (Αμερικανικές Αερογραμμές) είναι η μία αμερικανική αεροπορική εταιρεία, με βάση της το Φορτ Γουόρθ του Τέξας. Είναι η μεγαλύτερη αεροπορική εταιρεία στον κόσμο, από άποψη μεγέθους στόλου, αριθμού επιβατών και κερδών ανά μίλι. Μαζί με τους περιφερειακούς συνεργάτες της, εκτελεί περίπου 6.800 πτήσεις την ημέρα, προς σχεδόν 350 προορισμούς, σε πάνω από 50 χώρες. Είναι ιδρυτικό μέλος της συμμαχίας Oneworld, μίας εκ των μεγαλύτερων συμμαχιών αεροπορικών εταιρειών. Οι περιφερειακές της πτήσεις εκτελούνται από θυγατρικές της, καθώς και ανεξάρτητες αεροπορικές εταιρείες, υπό το brand American Eagle. 

Οι American Airlines και American Eagle έχουν 10 βάσεις στις ΗΠΑ. Η μεγαλύτερη είναι το αεροδρόμιο του Ντάλας/Φορτ Γουόρθ. Μεταφέρουν συνολικά περίπου 200 εκατομμύρια επιβάτες ετησίως και 500.000 την ημέρα.

Η μεγαλύτερη βάση συντήρησης των αεροσκαφών της βρίσκεται στην Τάλσα.

Στόλος 
Τον Σεπτέμβριο του 2020, ο στόλος της American Airlines (εξαιρουμένης της American Eagle) απαρτίζεται από τα παρακάτω αεροσκάφη:

Συμφωνίες κοινού κώδικα 
Η American Airlines, ως μέλος της συμμαχίας Oneworld έχει συνάψει συμφωνία κοινού κώδικα με τις ακόλουθες αεροπορικές εταιρείες:

 Air Tahiti Nui
 Alaska Airlines
 British Airways
 Cape Air
 Carribean Airlines
 Cathay Pacific
 China Southern Airlines
 Fiji Airways
 Finnair
 Gol Transportes Aéreos
 Hainan Airlines
 Hawiian Airlines
 Iberia
 Interjet
 Japan Airlines
 JetBlue Airways
 Jetstar Airways
 Jetstar Japan
 Korean Air
 Malaysia Airlines
 Qantas
 Qatar Airways
 Royal Jordanian
 Seaborne Airlines
 SriLankan Airlines

Αμερικανικές αεροπορικές εταιρείες
Δαβιά Αρκαδίας

Η Δαβιά είναι χωριό της Περιφερειακής Ενότητας Αρκαδίας. Διοικητικά ανήκει στην Κοινότητα Τσελεπάκου, της Δημοτικής Ενότητας Φαλάνθου του Δήμου Τρίπολης και υπάγεται στην Περιφέρεια Πελοποννήσου, της Αποκεντρωμένης Διοίκησης Πελοποννήσου - Δυτικής Ελλάδας - Ιονίου.

Πληροφορίες 
Η Δαβιά βρίσκεται σε υψόμετρο 843 μέτρων, και έχει πληθυσμό 38 κατοίκων, σύμφωνα με την Απογραφή του 2011. Παλαιότερα είχε 71 κατοίκους σύμφωνα με την Απογραφή του 2001 και 71 κατοίκους σύμφωνα με την Απογραφή του 1991.

Είναι περιοχή με ονομαστούς νερόμυλους, που την έκαψε ο Κολοκοτρώνης το 1825, για να διακόψει την τροφοδοσία του Ιμπραήμ. Απέχει 12 χλμ. από την Τρίπολη.

Διοικητικές μεταβολές 
 24-05-1835, ο οικισμός Δαβιά ορίζεται έδρα του Δήμου Μαινάλου.
 08-03-1841, ο οικισμός Δαβιά αποσπάται από το Δήμο Μαινάλου και προσαρτάται στο Δήμο Φαλάνθου.
 08-12-1845, ο οικισμός Δαβιά καταργείται.
 16-10-1940, αναγνώριση του οικισμού Δαβιά και προσάρτησή του στην Κοινότητα Τσελεπάκου. Στον οικισμό Δαβιά προσαρτώνται οι καταργούμενοι οικισμοί Κάτω Δαβιά και Άνω Δαβιά της Κοινότητας Τσελεπάκου.
 04-12-1997, ο οικισμός Δαβιά αποσπάται από την Κοινότητα Τσελεπάκου και ορίζεται έδρα του Δήμου Φαλάνθου.
 07-06-2010, ο οικισμός Δαβιά αποσπάται από το Δήμο Φαλάνθου και προσαρτάται στο Δήμο Τρίπολης.

Κάστρο Δαβιάς, ή Κάστρο Ταβίας 
Πάνω σε λόφο, σε υψόμετρο 850 μέτρων και δίπλα από τη γέφυρα του ποταμού Ελισσώνα, βρίσκεται το Κάστρο Δαβιάς, ή Κάστρο Ταβίας. Το Παλιόκαστρο όπως το ονόμασε ο λαός, χρησιμοποιήθηκε ως στρατόπεδο, στην Ελληνική Επανάσταση του 1821.

Η Μεσαιωνική πόλη Ταβία, βρισκόταν πιθανόν, στη θέση που βρισκόταν η αρχαία Αρκαδική πόλη, τα Δίπαια, εκεί όπου τη δεκαετία του 460 π.Χ., έγινε μια μάχη μεταξύ Αρκάδων και Λακεδαιμονίων.

Παραπομπές 

Χωριά του νομού Αρκαδίας
Χωριά του Μαινάλου
Δήμος Τρίπολης
Δήμος Φαλάνθου
Porsche 968

Η Porsche 968 ήταν ένα σπορ αυτοκίνητο που παρήχθη από τη γερμανική αυτοκινητοβιομηχανία Porsche, μεταξύ του 1991 και του 1995. Το μοντέλο αυτό, ήταν η τελική εξέλιξη μιας σειράς αυτοκινήτων με υδρόψυκτους κινητήρες στο μπροστινό μέρος του σασί και με την κίνηση στους πίσω τροχούς, μια σειρά που είχε ξεκινήσει σχεδόν 20 χρόνια νωρίτερα με την Porsche 924. Η 968 αντικατέστησε την Porsche 944 και αντικαταστάθηκε στα τέλη του 1996 από την πρώτη γενιά της Porsche Boxster (Σειρά 986).

Εμπορική τοποθέτηση 

Ειδικότερα η 968 πήρε τη θέση του εισαγωγικού μοντέλου της εταιρείας από την Porsche 944, με την οποία και μοιραζόταν το 20% των εξαρτημάτων. Ιστορικά, η 968 υπήρξε το τελευταίο μοντέλο της Porsche με τον κινητήρα μπροστά, πριν την εισαγωγή του SUV Porsche Cayenne πρώτης γενιάς στις αρχές του 2003.

Αναφορές

Βιβλιογραφία 
 Larry Griffin. «Road Test: Porsche 968». Car and Driver (March 1992): 47–50.
 Smale, Glen (2015). «Porsche 924/928/944/968: The Complete Story». Crowood AutoClassic Series. Ramsbury, Marlborough, UK: The Crowood Press. ISBN 9781785000393.

Πηγές 
 Γνωριμία με τις Porsche 968 και Porsche Carrera 4 (4Τροχοί - Μάιος 1992)
 Γνωριμία με την Porsche 968 CS (4Τροχοί - Φεβρουάριος 1993)

Εξωτερικοί σύνδεσμοι 

 968 Forums Resource website and forum in the USA
 968.net, the Porsche 968 online community
 968 uk.com Porsche 968 online resource and forum based in the UK

Μοντέλα Porsche
Σπορ αυτοκίνητα
Αυτοκίνητα πολυτελείας
Γερμανικά αυτοκίνητα
Βραβείο πολυτιμότερου παίκτη στο NBA

Το βραβείο πολυτιμότερου παίκτη στο NBA (MVP) είναι ένα ετήσιο βραβείο στο NBA, που απονέμεται στον παίκτη με την καλύτερη απόδοση κατά τη διάρκεια της κανονικής περιόδου της σεζόν. Ο νικητής κερδίζει το τρόπαιο "Maurice Podoloff", το οποίο πήρε την ονομασία του από τον πρώτο κομισάριο της λίγκας.

Το βραβείο δόθηκε για πρώτη φορά την αγωνιστική περίοδο 1955-56 και νικητής αναδείχθηκε ο Μπομπ Πέτιτ των Σαιντ Λούις Χοκς. Έως τη σεζόν 1979-80, ο MVP προέκυπτε από ψηφοφορία μεταξύ των παικτών του πρωταθλήματος. Από τη σεζόν 1980-81, ο νικητής ψηφίζεται από μία ομάδα δημοσιογράφων και αθλητικογράφων από όλες τις Ηνωμένες Πολιτείες και τον Καναδά.

Πολυνίκης του βραβείου είναι ο Καρίμ Αμπντούλ Τζαμπάρ με έξι κατακτήσεις. Από πέντε κατακτήσεις έχουν οι Μπιλ Ράσελ και Μάικλ Τζόρνταν, ενώ Ουίλτ Τσάμπερλεϊν και ΛεΜπρόν Τζέιμς έχουν από τέσσερις. Μάλιστα, οι Ράσελ και Τζέιμς κέρδισαν το βραβείο τέσσερις φορές μέσα σε πέντε σεζόν. Με τρεις κατακτήσεις ακολουθούν οι Μόουζες Μαλόουν, Λάρι Μπερντ και Μάτζικ Τζόνσον.

Δύο rookies έχουν καταφέρει να κατακτήσουν το βραβείο: ο Τσάμπερλεϊν τη σεζόν 1959-60 και ο Ουές Άνσελντ τη σεζόν 1968-69. Ο Χακίμ Ολάζουον από τη Νιγηρία, ο Στιβ Νας από τον Καναδά, ο Ντιρκ Νοβίτσκι από τη Γερμανία και ο Γιάννης Αντετοκούνμπο από την Ελλάδα είναι οι μοναδικοί παίκτες εκτός Ηνωμένων Πολιτειών που κέρδισαν το βραβείο.

Νικητές

Πολυνίκεις παίκτες

Βραβεία ανά ομάδα

Παραπομπές

Εξωτερικοί σύνδεσμοι 
 

Πολυτιμότερος παίκτης
NBA
Νικολό Μπαρέλα

Ο Νικολό Μπαρέλα (7 Φεβρουαρίου 1997) είναι Ιταλός ποδοσφαιριστής ο οποίος αγωνίζεται ως μέσος για την Ίντερ Μιλάνου και την εθνική ομάδα της Ιταλίας.

Ο Μπαρέλα ξεκίνησε την καριέρα από την Κάλιαρι, με την οποία πραγματοποίησε το επαγγελματικού ντεμπούτο στη Σέριε Α το 2015. Τον Ιανουάριο του 2016 δόθηκε δανεικός στην Κόμο όπου ήταν βασικός για το υπόλοιπο της σαιζόν. Στη συνέχεια επέστρεψε στην Κάλιαρι. Τον Ιούλιο του 2019 αποκτήθηκε με τη μορφή δανεισμού ύψους 12 εκατομμυρίων ευρώ με την υποχρέωση αγοράς από την Ίντερ, ύψους 25 εκατομμυρίων και με μπόνους ύψους 8 εκατομμυρίων. Με την Ίντερ έφτασε στον τελικό του Europa League.

Ο Μπαρέλα πραγματοποίησε το ντεμπούτο με την εθνική αντρών το 2018 και έχει πραγματοποιήσει 14 συμμετοχές με το εθνόσημο, σκοράροντας 4 γκολ.

Παραπομπές 

Ιταλοί ποδοσφαιριστές
Μέσοι ποδοσφαιριστές
Ποδοσφαιριστές Κάλιαρι Κάλτσιο
Ποδοσφαιριστές Ίντερ
Ποδοσφαιριστές Εθνικής Ιταλίας
Ποδοσφαιριστές Ευρωπαϊκού Πρωταθλήματος 2020
Καρλόττα της Γαλλίας

Η Καρλόττα της Γαλλίας (23 Οκτωβρίου 1516 - 18 Σεπτεμβρίου 1524) ήταν μια πριγκίπισσα της Γαλλίας, η οποία πέθανε ως παιδί. Ήταν η δεύτερη κόρη του Βασιλιά Φραγκίσκου Α΄ και της Κλαυδία της Γαλλίας.

Ζωή

Η Καρλόττα γεννήθηκε στο κάστρο του Αμπουάζ, στις 23 Οκτωβρίου 1516. Είχε γαλαζοπράσινα μάτια και φωτεινά κόκκινα μαλλιά. Ήταν ένα από τα έξι παιδιά του βασιλιά και της βασίλισσας της Γαλλίας που είχε κόκκινα μαλλιά, ένα χαρακτηριστικό που κληρονόμησε από την Άννα της Βρετάνης, μητέρα της Κλαυδίας και συνεπώς εκ μητρός γιαγιά της. Έζησε μια ευτυχισμένη ζωή, μετακομίζοντας από το Château de Amboise στο Château de Saint-Germain-en-Laye πριν από τον Μάρτιο του 1519.

Με τα ρούχα και τα κοσμήματά της στα υπάρχοντα πορτρέτα, μπορεί να εκτιμηθεί η υψηλή κοινωνική της θέση. Το κομπολόι της, επίσης παρόν στους πίνακες, δείχνει ότι ήταν ευσεβής Καθολική. Οι ευρωπαϊκές βασιλικές οικογένειες ανέθεσαν πορτρέτα των παιδιών τους για να καταγράψουν την ανάπτυξή τους και συχνά αντάλλασσαν αυτές τις εικόνες με άλλα βασιλικά σπίτια ως διπλωματική χειρονομία.

Όταν η Καρλόττα ήταν ενός έτους, η μεγαλύτερη αδερφή της, Λουίζα, πέθανε από επιληπτικές κρίσεις. Χωρίς άλλο ζωντανό γιο, ο Φραγκίσκος αναγκάστηκε να ονομάσει την Καρλόττα Δελφίνη της Γαλλίας. Η θέση αυτή ήταν ισοδύναμη με εκείνη της σημερινής πριγκίπισσας της Ουαλίας (Ηνωμένο Βασίλειο) ή της πριγκίπισσας των Αστουριών (Ισπανία). Ο πατέρας της ζήτησε αμέσως από τον Ζαν Κλουέ να ζωγραφίσει ένα πορτρέτο της νέας Δελφίνης. Αλλά στις 28 Φεβρουαρίου 1518, η βασίλισσα Κλαυδία γέννησε ένα αγόρι, ονόματι Φραγκίσκο, κάτι που υποβίβασε την Καρλόττα στη διαδοχή. Ο Φραγκίσκος ονομάστηκε δελφίνος της Γαλλίας από τη γέννησή του και η Καρλόττα μετονομάστηκε Καρλόττα των Βαλουά.

Θάνατος
Η πριγκίπισσα πέρασε την υπόλοιπη ζωή της στο κάστρο του Saint-Germain-en-Laye. Από τη γέννησή της, ήταν ένα εύθραυστο και ευαίσθητο παιδί. Όταν ολοκλήρωσε τα επτά, αρρώστησε από ιλαρά, την ίδια ασθένεια που είχε σκοτώσει τον θείο της, Κάρολο Ορλάνδο, σχεδόν τριάντα χρόνια νωρίτερα. Το μόνο άτομο που τη φρόντιζε όταν ήταν άρρωστη ήταν η θεία της, η Μαργαρίτα της Ναβάρρας. Η μητέρα της είχε πεθάνει δύο μήνες νωρίτερα. Η γιαγιά της, Λουίζα, ήταν πολύ άρρωστη και ο πατέρας της είχε πάει στον πόλεμο - τον ιταλικό πόλεμο του 1521-1526 - οπότε δεν βρισκόταν εκεί τη στιγμή του θανάτου της κόρης του. Προφανώς, η Καρλόττα ήταν πολύ κοντά στη θεία της, η οποία καταστράφηκε όταν "το κοριτσάκι της" πέθανε στις 18 Σεπτεμβρίου 1524.

Μετά το θάνατο της Καρλόττας, η θεία της, η Μαργαρίτα της Ναβάρρας, έγραψε το ποίημα "Διάλογοι με τη μορφή νυχτερινής όρασης".

Πηγές
 The Cambridge Modern History. A. W. Ward, editor. Vol. 2, p. 417. MacMillan Company, 1904.

Παραπομπές

Πριγκίπισσες της Γαλλίας
EuroMed

EuroMed 9 ονομάζεται η ομάδα κρατών Γαλλίας, Ελλάδας, Ιταλίας, Μάλτας, Πορτογαλίας, Ισπανίας και της Κύπρου. Οι αρχηγοί των κρατών αυτών διεξάγουν τακτικές συναντήσεις με σκοπό την αναζήτηση ενός «νέου οράματος»  για την Ευρώπη, και την υποστήριξη της συμφωνίας μεταξύ ΕΕ και Τουρκίας. Το ακρωνύμιο EuroMed 7 παραπέμπει στην ήπειρο Ευρώπη, τη Μεσόγειο θάλασσα (Mediterraneum) και τον αριθμό των 7 κρατών μελών της ομάδας αυτής.

Ιστορική αναδρομή
Η Ομάδα ιδρύθηκε ανεπίσημα στις 17 Δεκεμβρίου 2013 στις Βρυξέλλες με πρωτοβουλία των Υπουργών Εξωτερικών της Κύπρου και της Ισπανίας με σκοπό τη δημιουργία συντονισμού σε θέματα κοινού ενδιαφέροντος εντός της ΕΕ. Αποφασίστηκε ότι η ομάδα θα πραγματοποιεί ετήσια συνάντηση σε υπουργικό επίπεδο. Η πρώτη υπουργική συνάντηση επρόκειτο να πραγματοποιηθεί στην Ελλάδα το 2014, κατά τη διάρκεια της προεδρίας του Συμβουλίου στην Ελλάδα, αλλά πραγματοποιήθηκε στις 14 Απριλίου στο Αλικάντε.  

Η δεύτερη συνάντηση πραγματοποιήθηκε τον Φεβρουάριο του 2015 στο Παρίσι. Η τρίτη κατά σειρά Υπουργική Συνάντηση της Μεσογειακής Ομάδας πραγματοποιήθηκε στην Κύπρο τον Φεβρουάριο του 2016, στην οποία παρακολούθησαν επίσης ο Γενικός Γραμματέας της Ένωσης για τη Μεσόγειο (UfM), Fathallah Sijilmassi. Οι Υπουργοί Εξωτερικών συζήτησαν θέματα ασφάλειας και σταθερότητας στη Βόρεια Αφρική και τη Μέση Ανατολή, καθώς και τον χειρισμό της μεταναστευτικής κρίσης.

Η Ομάδα πραγματοποίησε την πρώτη Διάσκεψη Κορυφής των χωρών της Νότιας ΕΕ στις 9 Σεπτεμβρίου 2016 στο Ζάππειο Μέγαρο στην Αθήνα. Μετά τη σύνοδο κορυφής, εκδόθηκε η Διακήρυξη της Αθήνας με την οποία ζητούνται επενδύσεις για την αντιμετώπιση της ανεργίας των νέων και τη στήριξη της ανάπτυξης, καθώς και ενισχυμένη συνεργασία της ΕΕ σε θέματα ασφάλειας και μετανάστευσης. Η επόμενη σύνοδος κορυφής έχει προγραμματιστεί να πραγματοποιηθεί στην Ισπανία, στο Βασιλικό Παλάτι του Ελ Πράντο.

Χώρες μέλη

Παραπομπές 

Νότια Ευρώπη
Διακυβερνητικός Οργανισμός
Διεθνείς σχέσεις της Κύπρου
Διεθνείς σχέσεις της Γαλλίας
Διεθνείς σχέσεις της Ιταλίας
Διεθνείς σχέσεις της Ελλάδας
Διεθνείς σχέσεις της Μάλτας
Διεθνείς σχέσεις της Πορτογαλίας
Διεθνείς σχέσεις της Ισπανίας
Διεθνείς οργανισμοί με έδρα την Ευρώπη
Βιβέτα Τσιούνη

Η Βιβέτα Τσιούνη (1934- 13 Μαΐου 2019) ήταν Ελληνίδα ηθοποιός 
του κινηματογράφου και του θεάτρου.

Πρώτα χρόνια 
Η Βιβέτα Τσιούνη σπούδασε στη δραματική σχολή του Εθνικού θεάτρου, όπου είχε συμφοιτητές μεταξύ άλλων την Αλίκη Βουγιουκλάκη, τον Δημήτρη Παπαμιχαήλ και την Δέσποινα Στυλιανοπούλου. Στη συνέχεια πήγε στο Λονδίνο όπου και συνέχισε τις σπουδές της στην υποκριτική στη Βασιλική Ακαδημία Δραματικής Τέχνης. Επίσης έκανε μαθήματα στο περίφημο «Actor's Studio» της Νέας Υόρκης.

Καριέρα 
Το ντεμπούτο της στον Ελληνικό κινηματογράφο το έκανε το 1962 με την δραματική ταινία Οργή σε σκηνοθεσία του Βασίλη Γεωργιάδη και σενάριο του Νίκου Φώσκολου. Από τους σημαντικούς ρόλους της θεωρούνται στις ταινίες Μικροί και μεγάλοι εν δράσει σε σκηνοθεσία Ορέστη Λάσκου (1963) και Αμφιβολίες σε σκηνοθεσία Γρηγόρη Γρηγορίου (1964). Συνολικά η Τσιούνη πήρε μέρος μόνο σε οκτώ ταινίες και όλες ήταν την δεκαετία του 1960.

Από τις αρχές της δεκαετίας του 1970 έκανε στροφή στην καριέρα της και άρχισε να παίρνει ρόλους σε τηλεοπτικές σειρές της ΕΡΤ (τότε ΥΕΝΕΔ) όπως το Ξενοδοχείο ο 7ος ουρανός (1972 στην ΕΙΡΤ) και Το Ταξίδι (1976). Αργότερα κατά την δεκαετία του 1980 πήρε μέρος στην σειρά Ο θάνατος του Τιμόθεου Κώνστα (1987 στην ΕΡΤ2).

Στο Θέατρο η Τσιούνη έκανε το ντεμπούτο της στο Εθνικό Θέατρο με την παράσταση Δοκιμασία (Οι μάγισσες του Σάλεμ) το 1955 σε σκηνοθεσία Αλέξη Σολομού, δίπλα στην Τζένη Καρέζη, την Αντιγόνη Βαλάκου, την Ρίτα Μυράτ και τον Βύρωνα Πάλλη. Συνεργάστηκε επίσης με τον Αλέξη Μινωτή στην παράσταση Αντιγόνη (1956) δίπλα στον Θάνο Κωτσόπουλο και την Άννα Συνοδινού. Από το 1955 έως το 1993 η Τσιούνη έλαβε συνολικά μέρος σε 35 παραστάσεις του Εθνικού θεάτρου.

Θάνατος 
H Βιβέτα Τσιούνη πέθανε στις 13 Μαίου 2019 σε ηλικία 85 ετών.  Σύμφωνα με τον ιστότοπο Entertv.gr τα τελευταία χρόνια έπασχε από την νόσο Αλτσχάιμερ και νοσηλευόταν στο Άσυλο Ανιάτων στην Κυψέλη.

Φιλμογραφία

Κινηματογράφος

Τηλεόραση

Θεατρικές παραστάσεις

Παραπομπές

Εξωτερικοί σύνδεσμοι
Η 

Ελληνίδες ηθοποιοί θεάτρου
Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Απόφοιτοι της Δραματικής Σχολής του Εθνικού Θεάτρου
Γεώργιος της Νάπολης

Ο Γεώργιος ήταν Βυζαντινός αξιωματούχος, δουξ της Νεάπολης από τον Σεπτέμβριο του 729 έως το 739.

Η κύρια αναφορά για τον Γεώργιο είναι το Χρονικό των Δούκων του Μπενεβέντο, του Σαλέρνο, της Κάπουα και της Νάπολης, όπου σύμφωνα με αυτό, έλαβε εξουσία επί της Νάπολης το 729 μετά το θάνατο του Θεόδωρου. Σε σύγχρονα έγγραφα, ο Γιώργος αναφέρεται με τους βυζαντινούς τίτλους του ύπατου και του σπαθάριου .

Την εποχή του Ιωάννη ο Δούκας της Νάπολης υπαγόταν διοικητικά στο Εξαρχάτο της Ραβένα, είχε τον έλεγχο των ακτών της Ιταλικής χερσονήσου από την Τερακίνα και τη Γκαέτα στα βόρεια μέχρι το στενό της Μεσσήνης στο νότο. Μια επιγραφή αφιερωμένη στον Ιωάννη βρέθηκε στην Τερακίνα.

Το Χρονικό των Δούκων του Μπενεβέντο, του Σαλέρνο, της Κάπουα και της Νάπολης δηλώνει εσφαλμένα ότι ο Γιώργος κυβέρνησε το Δουκάτο της Νάπολης για επτά χρόνια. Στην πραγματικότητα, ήταν δούκας για δέκα χρόνια. Ο Γιώργος πέθανε το 739. Ο διάδοχός του ήταν ο Γρηγόριος.

Παραπομπές 

Βυζαντινοί διοικητές της Νάπολης
Βυζαντινοί δούκες
Βυζαντινοί του 8ου αιώνα
Βυζαντινοί Ύπατοι
Βυζαντινοί σπαθάριοι
Δούκες της Νάπολης
Γρηγόριος Α΄ της Νάπολης

Ο Γρηγόριος ήταν Βυζαντινός αξιωματούχος, δουξ της Νεάπολης από τον Σεπτέμβριο του 739 έως το 755.

Η κύρια πρώιμη μεσαιωνική ιστορική πηγή που αναφέρει για τον Γρηγόριο είναι το Χρονικό των Δούκων του Μπενεβέντο, του Σαλέρνο, της Κάπουα και της Νάπολης. Σύμφωνα με αυτό, έλαβε την εξουσία επί του Δουκάτου της Νάπολης το 739 μετά το θάνατο του Γεωργίου, ο Γρηγόριος αναφέρεται με τους βυζαντινούς τίτλους ύπατου και του σπαθάριου. Ήταν ο τελευταίος γνωστός κυβερνήτης της Νάπολης που έλαβε τη συγκατάθεση του βυζαντινού αυτοκράτορα για να γίνει δούκας.

Δεν είναι γνωστά πολλά για τη θητεία του Γρηγόριου, των οποίων τα καθήκοντα περιελάμβαναν τον έλεγχο των ακτών της χερσονήσου των Απέννιων από την Τερακίνα στα βόρεια μέχρι το στενό της Μεσσήνης στο νότο. Κατά τη διάρκεια της βασιλείας του στη Νάπολη, το εικονομαχικό κίνημα συνεχίστηκε, οι υποκινητές των οποίων ήταν πρώτα ο Βυζαντινός αυτοκράτορας Λέων Γ΄, και μετά ο γιος του και ο κληρονόμος Κωνσταντίνος Β΄. Ωστόσο, οι πηγές δεν αναφέρουν τίποτα για θρησκευτικές ταραχές στην Νάπολη εκείνη την εποχή. Δεν υπάρχει επίσης καμία πληροφορία για οποιαδήποτε στρατιωτική δραστηριότητα των Ναπολιτάνων κατά τη διάρκεια της θητείας του Γρηγόριου. Επίσης μετά την κατάληψη του Εξαρχάτου της Ραβέννας το 751, το Δουκάτο υπαγόταν στον βυζαντινό στρατηγό της Σικελίας που έγινε κυβερνήτης του αυτοκράτορα στα  εναπομείναντα εδάφη της Βυζαντινής Αυτοκρατορίας στην Ιταλική χερσόνησο.

Σύμφωνα με το Χρονικό των Δούκων του Μπενεβέντο, του Σαλέρνο, της Κάπουα και της Νάπολης, ο Γρηγόριος κυβερνούσε το Δουκάτο της Νάπολης για δεκαπέντε χρόνια και δεκαπέντε ημέρες και πέθανε το 755. Ο διάδοχός του στο αξίωμα ήταν ο Στέφανος.

Παραπομπές 

Βυζαντινοί διοικητές της Νάπολης
Βυζαντινοί δούκες
Βυζαντινοί του 8ου αιώνα
Βυζαντινοί Ύπατοι
Βυζαντινοί σπαθάριοι
Δούκες της Νάπολης
Θύμιος Γκογκίδης

Ο Θύμιος Γκογκίδης (Κουφάλια, 1 Απριλίου 1964) είναι Έλληνας τραγουδιστής της Θρακιώτικης παραδοσιακής μουσικής, ακορντεονίστας και παρουσιαστής σε διάφορες δικές του εκπομπές.

Πληροφορίες 

Γεννήθηκε το 1964 στα Κουφάλια Θεσσαλονίκης. Προσφυγικής καταγωγής, κατάγεται από την περιοχή της Ανατολικής Ρωμυλίας (σήμερα στην Βουλγαρία). Το ρεπερτόριό του περιλαμβάνει παραδοσιακά τραγούδια της Θράκης και της Μακεδονίας.

Παραπομπές 

Έλληνες άνδρες τραγουδιστές
Γκογκίδης Θύμιος
Έλληνες παρουσιαστές
Θράκη
Βιταμίνη Κ

Η βιταμίνη Κ αναφέρεται σε μία ομάδα δομικά παρόμοιων λιποδιαλυτών ουσιών οι οποίες βρίσκονται στα τρόφιμα και σε συμπληρώματα διατροφής. Το ανθρώπινο σώμα απαιτεί βιταμίνη Κ για την μεταμεταφραστική τροποποίηση των πρωτεϊνών που απαιτούνται για την πήξη του αίματος (Κ από koagulation, δανικά για την πήξη) ή στον έλεγχο της πρόσδεσης του ασβεστίου στα οστά και άλλους ιστούς. Η τελική σύνθεση περιλαμβάνει την τροποποίηση των αποκαλούμενων πρωτεϊνών γλα από το ένζυμο γ-γλουτάμινο καρβοξυλάση, το οποίο χρησιμοποιεί τη βιταμίνη Κ ως συμπαράγοντα. Η παρουσία των μη καρβοξυλιωμένων πρωτεϊνών υποδεικνύει ανεπάρκεια βιταμίνης Κ. Η καρβοξυλίωση επιτρέπει στην πρόσδεση ιόντων ασβεστίου, τα οποία αλλιώς δεν μπορούν. Απουσία της βιταμίνη Κ, η πήξη του αίματος εμποδίζεται και λαμβάνει χώρα ανεξέλεγκτη αιμορραγία. Έρευνες υποδεικνύουν επίσης ότι η έλλειψη βιταμίνης Κ αποδυναμώνει τα οστά και μπορεί να οδηγήσει σε οστεοπόρωση και μπορεί να προκαλέσει ασβέστωση των αρτηριών και άλλων μαλακών ιστών.

Χημικά, η βιταμίνη Κ αποτελείται από παράγωγα της 2-μεθυλ-1,4-ναφθκινόνη (3-). Η βιταμίνη Κ περιλαμβάνει δύο φυσικά βιταμερή, τη βιταμίνη Κ1 (φυλλοκινόνη) και βιταμίνη Κ2 (μενακινόνη). Η βιταμίνη Κ2, από την άλλη, αποτελείται από ένα αριθμό χημικών υποτύπων, με διάφορα μήκη των πλευρικών ανθρακικών αλυσίδων η οποία αποτελείται από ισοπρενοεϊδή μονομερή. Τα δύο που έχουν μελετηθεί περισσότερο είναι η μενακινόνη-4 και η μενακινόνη -7.

Η βιταμίνη Κ1 συντίθεται από τα φυτά και βρίσκεται σε μεγαλύτερες ποσότητες στα πράσινα φυλλώδη λαχανικά, γιατί εμπλέκεται άμεσα στη φωτοσύνθεση. Έχει δράση βιταμίνης στα ζώα και έχει τις κλασσικές λειτουργίες της βιταμίνης Κ, συμπεριλαμβανομένης της δραστηριότητας στην παραγωγή πηκτικών πρωτεϊνών. Τα ζώα μπορεί να τη μετατρέψουν σε βιταμίνη Κ2 με τη μορφή ΜΚ-4. Τα βακτήρια της χλωρίδας του εντέρου μπορούν επίσης να μετατρέψουν την Κ1 σε ΜΚ-4. Όλες οι μορφές της Κ2 διαφορετικές από την ΜΚ-4 μπορούν να παραχθούν μόνο από βακτήρια, τα οποία τις χρησιμοποιούν για την αναερόβια αναπνοή. Η βιταμίνη Κ3 (μεναδιόνη), μία συνθετική μορφή της βιταμίνης Κ, η οποία χρησιμοποιείται για την αντιμετωπίση την ανεπάρκεια της βιταμίνης Κ, αλλά επειδή παρεμβαίνει στην δράση της γλουταθειόνης, δεν χρησιμοποιείται έτσι πλέον.

Η βιταμίνη Κ είναι η αγωγή επιλογής σε περίπτωση δηλητηρίασης από τρωκτικοκτόνα (κουμαρινικά). Επίσης, δίνεται σε περίπτωση υπερδοσολογίας βαρφαρίνης. Η βιταμίνη Κ χορηγείται σε ενέσιμη μορφή στα νεογνά για την πρόληψη της νεογνικής αιμορραγίας από έλλειψη βιταμίνης Κ. Η βιταμίνη Κ με τη μορφή φυλλοκινόνης ή μενακινόνης δεν έχει συσχετιστεί με τοξικότητα σε υψηλές δόσεις, οπότε και δεν έχει οριστεί ανώτερο όριο πρόσληψης, όμως η βιταμίνη Κ1 έχει συσχετιστεί με βρογχόσπασμο και καρδιακή ανακοπή όταν χορηγηθεί ενδοφλεβίως αντί από το στόμα.

Παραπομπές 

Βιταμίνες
Αντίδοτα
Λιπίδια
Ναφθαλίνια
Κινόνες
Τερπένια και τερπενοειδή
Ματθίλδη του Βάλντεκ και Πύρμοντ

Η Ματθίλδη του Βάλντεκ και Πύρμοντ (Mathilde zu Waldeck und Pyrmont, 10 Απριλίου 1801 - 13 Απριλίου 1825) ήταν κόρη του Γεωργίου Α΄ του Βάλντεκ και Πύρμοντ.

Βιογραφία
Η Καρολίνα Φρειδερίκη Ματθίλδη γεννήθηκε στις 10 Απριλίου 1801 στο Ρόντεν, και ήταν το δέκατο παιδί και η τέταρτη κόρη του Γεωργίου Α΄ του Βάλντεκ και Πύρμοντ και της Αυγούστας του Σβάρτσμουργκ-Σόντερσχαουζεν.

Στις 21 Ιανουαρίου 1817 παντρεύτηκε τον Ευγένιο της Βυρτεμβέργης στο Άρολσεν. Μαζί απέκτησαν τρία παιδιά:
την Μαρία Αλεξανδρίνα Αυγούστα Λουίζα Ευγενία Ματθίλδη (1818 - 1888), παντρεύτηκε τον Κάρολο της Έσσης-Φίλιπσταλ. Απέκτησαν 2 παιδιά.
τον Ευγένιο Γουλιέλμο Αλέξανδρο Έρντμαν (1820-1875), παντρεύτηκε την Ματθίλδη του Σάουμπουρκ-Λίππε. Απέκτησαν 3 παιδιά.
τον Αλέξανδρο (13 - 15 Απριλίου 1825).

Πέθανε κατά τη γέννα του τρίτου παιδιού της στις 13 Απριλίου 1825 στην Καρλσρούη σε ηλικία 24 ετών.

Τίτλοι
10 Απριλίου 1801 – 21 Ιανουαρίου 1817: Η Γαληνοτάτη Υψηλότητα Πριγκίπισσα Ματθίλδη του Βάλντεκ και Πύρμοντ
21 Ιανουαρίου 1817 – 13 Απριλίου 1825: Η Βασιλική Υψηλότητα Δούκισσα Ευγένιου της Βυρτεμβέργης

Παραπομπές
 Princess Mathilde zu Waldeck und Pyrmont, Genealogics ~ Leo van de Pas continued by Ian Fettes
 Dorothea Mathilde Prinzessin zu Waldeck und Pyrmont, geni.com
 Genealogy of George Wilhelm

αναφορές σε πηγές

Οίκος της Βυρτεμβέργης
Γερμανοί ευγενείς
Πριγκίπισσες του Βάλντεκ και Πύρμοντ
Δούκισσες της Βυρτεμβέργης
Abus (επιχείρηση)

Η Abus (ή ABUS) με έδρα το Wetter (Ruhr) είναι γερμανική εταιρεία κατασκευαστής τεχνολογίας προληπτικής ασφάλειας. Το όνομα είναι αρκτικόλεξο, που σχηματίζεται από τα αρχικά August Bremicker Und Söhne (Αύγουστος Μπρέμικερ και Υιοί).

Ιστορία της εταιρείας 
Η εταιρεία ιδρύθηκε το 1924 από τον Αύγουστο Μπρέμικερ (1860-1938) με μερικούς από τους γιους του. στο Φόλμερστάιν, όπου αρχικά η εταιρεία κατασκεύαζε λουκέτα . Στο τέλος της δεκαετίας του 1920, η ABUS είχε πάνω από 30 υπαλλήλους.  

Οι δουλειές πήγαιναν καλά, και έτσι επεκτάθηκαν το 1936 με νέα εγκατάσταση κτιρίου. Στα τέλη της δεκαετίας του 1930, η Abus απασχολούσε πάνω από 250 άτομα · το μερίδιο των εξαγωγών αυτά τα χρόνια ήταν 80%.  Ο 2ος Παγκόσμιος Πόλεμος έβαλε τέλος στην ανάπτυξη. Στο τέλος του πολέμου, η ABUS σταμάτησε εντελώς την παραγωγή. 

Οι δουλειές επανεκίνησαν το 1947, όταν η ABUS έλαβε άδεια να συνεχίσει τις εργασίες. Προσλήφιηκαν 79 υπάλληλοι. 

Ένα δεύτερο εργοστάσιο κατασκευάστηκε το 1957 στο Ρέε στο Βέστερβαλντ, όπου παράλληλα με την παραγωγή, η Abus λειτουργεί επίσης κέντρο έρευνας και ανάπτυξης. 

Η ABUS λειτουργεί μέχρι σήμερα και είναι διεθνώς αναγνωρισμένη.

Παραπομπές
Ρέε (Γερμανία)

Το Ρέε είναι δήμος στο Βέστερβαλντκραϊς στη Ρηνανία-Παλατινάτο. Ανήκει στον δήμο Ρένεροντ.

Βρίσκεται στο Βέστερλαντ μεταξύ του Ζίγκεν και του Λίμπουργκ.

Ιστορία 
Η πρώτη αναφορά στο Ρέε απαντάται στα 1300. Η προέλευση της ονομασίας Ρέε δεν είναι γνωστή. Λέγεται ότι προέρχεται από την ονομασία της πρώτης οικογένειας που εγκαταστάθηκε στην περιοχή. Άλλη  πιθανή ερμηνεία είναι να προέρχεται από το μεγάλο πληθυσμό ελαφιών(στα γερμανικά Reh(e)) της περιοχής. Πιθανόν επίσης η ονομασία να συνδέεται με το μικρό ποταμό που διασχίζει την περιοχή και ονομάζεται Ρέεμπαχ.

Παραπομπές

Οικισμοί στη Ρηνανία-Παλατινάτο‎
Sd.Kfz. 250

Το ελαφρύ τεθωρακισμένο κυνηγετικό όχημα 250 (γερμ. Sonderkraftfahrzeug 250) ήταν γερμανικό ημιερπιστριοφόρο που χρησιμοποιήθηκε από τις Γερμανικές Αμυντικές Δυνάμεις (Βέρμαχτ) κατά τη διάρκεια του Β' Παγκοσμίου Πολέμου. Ως ελαφρύς θωρακισμένος μεταφορέας προσωπικού (SPW) ανήκε στον εξοπλισμό των τεθωρακισμένων τμημάτων αναγνώρισης και ορισμένων τμημάτων μοτοσυκλετιστών.

Τεθωρακισμένα
Οπλικά συστήματα του Β' Παγκοσμίου Πολέμου
Βέρμαχτ
Συγκολλημένα προϊόντα ξύλου

Συγκολλημένα προϊόντα ξύλου (στα αγγλικά: wood-based panels, engineered wood, wood composites) είναι τα προϊόντα του ξύλου που παράγονται με συγκολλητικές ουσίες, δηλ. μετά από τη συγκόλληση πρώτων υλών, όπως λ.χ. ξυλοτεμαχίδια μεγάλων διαστάσεων, ίνες, καπλαμάδες ή ξύλινα τεμάχιαα. Το 1883 υπήρξε η χρονιά κατά την οποία παρήχθη το πρώτο προϊόν ξύλου, το κόντρα-πλακέ (plywood), γνωστό και ως αντικολλητό, στις ΗΠΑ. Ωστόσο, η πρώτη μεγάλης κλίμακας βιομηχανία παραγωγής έγινε στην Ευρώπη (Εσθονία) το 1887, με ξυλεία σημύδας.

Τα προϊόντα αυτά έχουν όλα τη μορφή 'πλάκας' δηλ. panel, και τα κυριότερα είναι η μοριοσανίδα (particleboard), η ινοσανίδα (fibreboard), το κόντρα-πλακέ ή αντικολλητό (plywood), το OSB (oriented strand board), η σταυρωτή επικολλητή ξυλεία (CLT, cross laminated timber) και άλλα προϊόντα. Άλλες πρώτες ύλες όπως υπολείμματα μπαμπού, ινών από στελέχη σιταριού, κριθαριού, ρυζιού και σακχαροκάλαμου μπορούν να χρησιμοποιηθούν για παραγωγή κυρίως μοριοσανίδων και ινοσανίδων.

Κατά τη βιομηχανική παραγωγή των προϊόντων αυτών χρησιμοποιούνται σε ένα ποσοστό 6-12% επί της ξηρής μάζας του ξύλου, συνθετικές ρητίνες (resins) που είναι θερμοσκληρυνόμενες (hot-setting). Τέτοιες ρητίνες είναι η ουρία-φορμαλδεϋδη (UF), που είναι η κυριότερη στη βιομηχανία ξύλου, η φαινόλη-φορμαλδεϋδη(PF), η μελαμίνη-ουρία-φορμαλδεϋδη (MUF) όπως και άλλες συνθετικές ρητίνες λ.χ. οι ισοκυανικές pMDI. Στην Ευρώπη, η αγορά των συγκολλημένων αυτών προϊόντων είναι πολύ μεγάλη.

Παραπομπές 

Ξύλο
Τεχνολογία ξύλου
Sd.Kfz. 251

Το τεθωρακισμένο όχημα Sd.Kfz. Το 251 (γερμ. Sonderkraftfahrzeug 251) ήταν γερμανικό ημιερπυστριοφόρο που χρησιμοποιήθηκε από τις Γερμανικές Αμυντικές Δυνάμεις (Βέρμαχτ) στον Β 'Παγκόσμιο Πόλεμο. Ως μεσαίο Τεθωρακισμένο όχημα μεταφοράς προσωπικού (APC) ανήκε στον εξοπλισμό των τεθωρακισμένων και μηχανοκινήτων μονάδων. 

Σελίδες με μη επιθεωρημένες μεταφράσεις
Τεθωρακισμένα
Οπλικά συστήματα του Β' Παγκοσμίου Πολέμου
Βέρμαχτ
Kia K9

Το Kia K9, γνωστό ως Kia K900 στις ΗΠΑ και στον Καναδά και ως Kia Quoris στις άλλες εξαγωγικές αγορές, είναι ένα μεγάλο πολυτελές 4-πορτο σεντάν αυτοκίνητο της κατηγορίας F, που κατασκευάζεται από την νοτιοκορεατική αυτοκινητοβιομηχανία Kia Motors, από το 2012 έως σήμερα. Τον Μάρτιο του 2018 παρουσιάστηκε η δεύτερη γενιά του και κυκλοφόρησε στις αγορές λίγους μήνες μετά.

Διαθεσιμότητα 

Η πρώτη γενιά του K9 κυκλοφόρησε για πρώτη φορά στη Νότια Κορέα τον Μάιο του 2012, ενώ οι εξαγωγές ξεκίνησαν στα τέλη του 2012. Μέχρι τον Ιούνιο του 2013, ήταν πλέον διαθέσιμο στη Νότια Κορέα, στη Μέση Ανατολή, στην Κολομβία, στη Χιλή, στη Γουατεμάλα, στο Περού, στη Ρωσία, στις ΗΠΑ και στον Καναδά.

Για τη δεύτερη γενιά του, που εισήχθη το 2018 για τη σεζόν (model year) του 2019, υπάρχουν σχέδια να εξαχθεί και στην Κίνα, αν και η Kia Motors δεν έχει δικαίωμα χρήσης του ονόματος Quoris στη χώρα αυτή, καθώς το έχασε σε σχετική δικαστική διαμάχη.

Πωλήσεις 

Οι χρονολογίες δίνονται σε ημερολογιακά έτη και όχι σε σεζόν (model years).

Αναφορές

Εξωτερικοί σύνδεσμοι 

 Η διεθνής ιστοσελίδα του Kia K9.
 Η αμερικανική ιστοσελίδα του Kia K900.

K9
Αυτοκίνητα πολυτελείας
Νοτιοκορεατικά αυτοκίνητα
Γαϊτανάκι

Το γαϊτανάκι είναι χορός, που χορεύεται κυρίως την περίοδο της αποκριάς. 

Οι συμμετέχοντες χορεύουν γύρω από ένα κοντάρι δεμένο με πολύχρωμες κορδέλες. Ο κάθε συμμετέχοντας κρατάει στο χέρι του μία από αυτές, και έτσι κατά την περιστροφή τους οι κορδέλες τυλίγονται στο κοντάρι. 

Στην Ελλάδα ήρθε είτε από πρόσφυγες της Μικράς Ασίας, ή από Βενετούς των Επτανήσων.  

Η λέξη «γαϊτανάκι» είναι υποκοριστικό της τουρκικής λέξης «γαϊτανίν» που σημαίνει κορδόνι.  Παραδοσιακά οι χορευτές του είναι δώδεκα.

Παραπομπές 

Ελληνικοί χοροί
Πόλατλι

Το Πόλατλι (τουρκικά Polatlı, κοντά στο αρχαίο Γόρδιον) είναι πόλη και περιοχή στην επαρχία της Άγκυρας στην περιοχή της Κεντρικής Ανατολίας της Τουρκίας, 80 χιλιόμετρα δυτικά της τουρκικής πρωτεύουσας Άγκυρας, στον δρόμο προς το Εσκίσεχιρ. Σύμφωνα με την απογραφή του 2019, ο πληθυσμός της περιοχής είναι 125.075, εκ των οποίων 98.605 ζουν στην ομώνυμη πόλη . Η περιοχή καλύπτει έκταση 3.789 τ.χλμ. και το μέσο υψόμετρο είναι 850 μέτρα.

Γεωγραφία 
Το Πόλατλι βρίσκεται στην καρδιά του ψηλού οροπεδίου της Ανατολίας, μεγάλης στεπώδους έκτασης  καλυμμένης με γρασίδι. Καθώς βρίσκεται μακριά από θάλασσα, έχει τυπικό κλίμα στέπας. Οι χειμώνες είναι γενικά κρύοι και τα καλοκαίρια ξηρά. Η άνοιξη είναι οι πιο υγρή εποχή του χρόνου. Το Πόλατλι είναι μια από τις πιο παραγωγικές γεωργικές περιοχές στην Τουρκία και είναι γνωστή για την παραγωγή δημητριακών, ειδικά για το κριθάρι και το σιτάρι της. Διαθέτει τις μεγαλύτερες αποθήκες σιτηρών της Τουρκίας. Καλλιεργούνται επίσης ζαχαρότευτλα, πεπόνια και κρεμμύδια.

Ιστορία 

Η αρχαία φρυγική πρωτεύουσα Γόρδιον βρίσκεται 10 χιλιόμετρα από την πόλη. Εκστρατεύοντας προς ανατολάς, ο Μέγας Αλέξανδρος έκοψε εδώ τον περίφημο Γόρδιο Δεσμό, κάτι που θεωρήθηκε σημάδι για την επικείμενη κυριαρχία του σε ολόκληρη την Ασία. Ο Πεσσινούς, αρχαία πόλη στον άνω ποταμό Σαγγάριο, βρίσκεται επίσης εντός των ορίων του Πόλατλι. Ο μυθικός βασιλιάς Μίδας της Φρυγίας λέγεται ότι είχε έδρα τον Πεσσινούντα και έχει θαφτεί εδώ. 

Το Πόλατλι κατέλαβε επίσης σημαντική θέση στον Ελληνοτουρκικό πόλεμο του 1919-1922, καθώς η Μάχη του Σαγγαρίου (23 Αυγούστου-13 Σεπτεμβρίου 1921) διεξήχθη εδώ, το πιο ανατολικό σημείο στο οποίο έφτασε ο ελληνικός στρατός στην Ανατολία. Υπάρχουν δύο μνημεία για εκείνους που χάθηκαν στη μάχη. Υπάρχει επίσης ένα μνημείο για την ίδια μάχη που ονομάζεται Mehmetçik Monument και βρίσκεται 6 χιλιόμετρα δυτικά από το Πόλατλι.

Η πόλη σήμερα 
Σήμερα, το Πόλατλι είναι σημαντική περιοχή της Άγκυρας στον κεντρικό δρόμο που την συνδέει με τα δυτικά παράλια της Τουρκίας. Η πόλη διαθέτει πολλά εστιατόρια, μπαρ, σχολεία και άλλες σημαντικές ανέσεις, αλλά εξακολουθεί να έχει μια ήσυχη ατμόσφαιρα αγροτικής πόλης, και λίγη κοινωνική ζωή εκτός από καφετέριες, ζαχαροπλαστεία και καταστήματα. Υπάρχει λίγη βιομηχανία καθώς και μια στρατιωτική βάση και σχολή πυροβολικού, η οποία ιδρύθηκε στις αρχές της δεκαετίας του 1940 και εξακολουθεί να αποτελεί σημαντικό ίδρυμα στην πόλη.

Παραπομπές 

Ασιατικές πόλεις της Τουρκίας
Διαμερίσματα της Επαρχίας της Άγκυρας
Διαμαρτυρίες κατά των μέτρων του COVID-19 στην Ελλάδα

Διαμαρτυρίες κατά των μέτρων του νέου κορονοϊού παρουσιάστηκαν στην Ελλάδα, ακολουθόντας άλλες χώρες.  Από τις διαδηλώσεις, αυτές που έλαβαν την περισσότερη κάλυψη ήταν αυτές κατά της χρήσης μάσκας στα σχολεία, και κατά των υποχρεωτικών τεστ κορονοϊού που οργανώθηκαν σε όλη τη χώρα. Η μεγαλύτερη συμμετοχή παρουσιάστηκε στην Αθήνα και τη Θεσσαλονίκη.   Αν και η πλειοψηφία (περίπου 80%) των Ελλήνων συμφωνεί με τη χρήση μάσκας σε δημόσιους χώρους, μερικοί από αυτούς που την αρνούνται έστησαν διαδηλώσεις διαμαρτυρίας για την υποχρεωτική μάσκα στα σχολεία.  Σε ορισμένες από τις διαδηλώσεις ακολούθησε εισαγγελική παρέμβαση. Γενικά, οι διαδηλώσεις έλαβαν αρνητική προσοχή, τόσο από την πλειοψηφία των πολιτών, αλλά και από πολλούς ιατρούς και πολιτικούς. Παρ'όλα αυτά, ορισμένοι ιερείς κάλεσαν τους πολίτες να συμμετάσχουν σε αυτές τις διαδηλώσεις.

Διαδήλωση στο Σύνταγμα κατά της μάσκας και των υποχρεωτικών τεστ 
Διαδήλωση κατά της μάσκας και των υποχρεωτικών τεστ κορονοϊού πραγματοποιήθηκε στην πλατεία Συντάγματος την Κυριακή 6 Σεπτεμβρίου. Οι διαδηλωτές υπολογίζονται σε μερικές εκατοντάδες.  Ένα από τα αξιοσημείωτα συμβάντα της διαδήλωσης, ήταν η τοποθέτηση μασκών μιας χρήσης στο δάπεδο, και η ποδοπάτηση τους από μια γυναίκα. Πολλές ήταν οι αρνητικές αντιδράσεις, με τη γυναίκα αυτή να γίνεται βάιραλ στο Twitter και σε άλλα μέσα κοινωνικής δικτύωσης.  Η πρωτότυπη εικόνα υπέστη photoshop από πολλούς χρήστες και διαδόθηκε με σατιρικό τρόπο.  Οι διαδηλωτές φαίνονται να φέρουν πανό όπως, μεταξύ άλλων, «εξαφανίστε την πανδημία με μείωση της κρεατοφαγίας» και «όχι μάσκες στα σχολεία, βλάπτουν την υγεία των παιδιών μας». Το γενικό σύνθημα της διαδήλωσης ήταν «κάτω τα χέρια απ'τα παιδιά μας».

Παραπομπές
Τύρια (ποταμός)

Η Τύρια είναι ένα ποτάμι στο δυτικό τμήμα της Π. Ε. Ιωαννίνων στην Ήπειρο. Αποτελεί παραπόταμο του Θυάμιδος. Η πηγή του ποταμού Τύρια βρίσκεται κοντά στο χωριό Πλατανιά, στη δυτική πλαγιά του όρους Τόμαρος. Ρέει με βορειοδυτική κατεύθυνση. Χύνεται στο Θύαμι κοντά στη Βροσίνα.

Η Τύρια ρέει κατά μήκος των ακόλουθων χωριών: Κουμαριά, Σενίκο, Τύρια (το χωριό Τύρια πήρε το όνομα του από το ομώνυμο ποτάμι), Χίνκα, Γρανίτσα και Πολύδωρο.

Ποταμοί της Ηπείρου
Αλπραζολάμη

Η αλπραζολάμη, διαθέσιμη με την εμπορική ονομασία Xanax, μεταξύ άλλων, είναι βραχείας δράσης ηρεμιστικό το οποίο στην τάξη των τριαζολοβενζοδιαζεπίνων, οι οποίες είναι βενζοδιαζεπίνες συντηγμένες με ένα δακτύλιο τριαζόλης. Χρησιμοποιείται συχνά στη βραχυπρόθεσμη αντιμετώπιση των αγχωδών διαταραχών και πιο συγκεκριμένα στη διαταραχή πανικού και στη γενικευμένη αγχώδη διαταραχή. Άλλες κοινές χρήσεις περιλαμβάνουν την αντιμετώπιση της ναυτίας που προκλήθηκε από χημειοθεραπεία, σε συνδυασμό με άλλα φάρμακα. Στη γενικευμένη αγχώδη διαταραχή παρουσιάζει βελτίωση συνήθως εντός εβδομάδας. Η αλπραζολάμη συνήθως χορηγείται από το στόμα.

Συνηθισμένες παρενέργειες περιλαμβάνουν υπνηλία, κατάθλιψη, πονοκεφάλους, κόπωση, ξηροστομία και προβλήματα μνήμης. Η υπνηλία και η κόπωση μπορεί να βελτιωθούν εντός μερικών ημερών. Εξαιτίας ανησυχιών για κακή χρήση, η αλπραζολάμη δεν θεωρείται από κάποιους κατάλληλη αγωγή για την αρχική θεραπεία της διαταραχής πανικού. Συμπτώματα στέρησης ή αναπήδησης μπορεί να προκληθούν από την απότομη διακοπή, γι'αυτό και η δόση πρέπει να μειώνεται σταδιακά σε βάθος εβδομάδων ή μηνών. Άλλοι σπάνιοι κίνδυνοι περιλαμβάνουν την αυτοκτονία, πιθανών εξαιτίας της άρσης των αναστολών.  Η αλπραζολάμη, όπως και οι άλλες βενζοδιαζεπίνες, δρουν ενεργοποιώντας τον ανασταλτικό νευροϋποδοχέα GABAA.

Η αλπραζολάμη έλαβε πατέντα το 1971 και εγκρίθηκε για ιατρική χρήση στις Ηνωμένες Πολιτείες το 1981. Η αλπραζολάμη ανήκει στις ελεγχόμενες ουσίες και πολλές φορές υφίσταται κατάχρηση. Είναι διαθέσιμη ως γενόσημο φάρμακο. Το 2017 ήταν το 21ο φάρμακο από πλευράς αριθμού συνταγών στις Ηνωμένες Πολιτείες, με περισσότερες από 25 εκατομμύρια συνταγές.

Παραπομπές 

Βενζοδιαζεπίνες
Αζόλες
Χλωροαρένια
Αγχολυτικά
Αγγλικό πρωτάθλημα ποδοσφαίρου ανδρών 2020-21

Το Αγγλικό πρωτάθλημα ποδοσφαίρου ανδρών 2020-21 ή Πρέμιερ Λιγκ 2020-21 ήταν η 29η σεζόν της Πρέμιερ Λιγκ, του κορυφαίου ποδοσφαιρικού πρωταθλήματος στην Αγγλία από τότε που μετονομάστηκε το 1992. Η Λίβερπουλ Φ.Κ. κατέκτησε το περυσινό πρωτάθλημα για 19η φορά στην ιστορία της. Η σεζόν ξεκίνησε στις 12 Σεπτεμβρίου 2020 και ολοκληρώθηκε στις 23 Μαΐου 2021. Πρωταθλήτρια αναδείχθηκε η Μάντσεστερ Σίτι για 7η φορά στην ιστορία της και 5η φορά από τότε που η διοργάνωση ονομάστηκε Πρέμιερ Λιγκ. Όπως και στο δεύτερο μισό της προηγούμενης σεζόν και λόγω της πανδημίας του Κορωνοϊού η πλειοψηφία των αγώνων έγιναν με μειωμένη ή καθόλου προσέλευση.

Ομάδες και Γήπεδα  

Είκοσι ομάδες ανταγωνίζονται στο πρωτάθλημα - οι κορυφαίες δεκαεπτά ομάδες από την προηγούμενη σεζόν και τρεις ομάδες που προωθήθηκαν από το πρωτάθλημα της Τσάμπιονσιπ. Οι νέες ομάδες αυτή τη σεζόν είναι η Λιντς Γιουνάιτεντ, η Γουέστ Μπρόμιτς Άλμπιον και η Φούλαμ ΦΚ, οι οποίες αντικαθιστούν την ΑΦΚ Μπόρνμουθ, την Γουότφορντ ΦΚ και την Νόριτς Σίτι.

Στάδια και τοποθεσίες 
Σημείωση: Ο πίνακας αναγράφεται με αλφαβητική σειρά.

Βαθμολογία

Παραπομπές

Πρέμιερ Λιγκ
Μπία των Μεδίκων

Η Μπία των Μεδίκων, γνωστή ως Μπία, (περ. 1537 - Φλωρεντία, 1 Μαρτίου 1542), ήταν νόθα κόρη του Δούκα της Φλωρεντίας Κόζιμο Α΄ των Μεδίκων που γεννήθηκε πριν από τον πρώτο του γάμο.

Βιογραφία 
Η Μπία γεννήθηκε όταν ο Κόζιμο δεν ήταν περισσότερο από δεκαέξι ετών. Η ταυτότητα της μητέρας της δεν είναι γνωστή. Λέγεται ότι ήταν μια αγρότισσα από την πόλη Τρέμπιο, όπου οι Μεδίκοι είχαν χτίσει μια από τις πρώτες βίλες τους, ενώ άλλοι δήλωσαν ότι ήταν αρχόντισσα από τη Φλωρεντία. Μόνο ο Κόζιμο και η εκ πατρός γιαγιά του κοριτσιού, Μαρία Σαλβιάτι, γνώριζαν την ταυτότητα της μητέρας του κοριτσιού, αλλά η Σαλβιάτι αρνήθηκε να το αποκαλύψει, αν και αναγνώρισε ότι η Μπία ήταν κόρη του Κόζιμο. Μεγάλωσε στο δουκάτο υπό τη φροντίδα της γιαγιάς της, με τα άλλα νόμιμα παιδιά του Κόζιμο.

Ο ιστορικός Edgcumbe Staley έγραψε ότι η νέα σύζυγος του πατέρα της, Ελεονώρα του Τολέδο, αρνήθηκε να ανεχθεί την παρουσία της στο παλάτι μετά το γάμο τους, οπότε ο Κόζιμο έστειλε τη Μπία στη Villa di Castello. Ωστόσο, άλλες πιο αξιόπιστες αναφορές δείχνουν ότι η μητριά της «την μεγάλωσε με πολλή αγάπη». Η Μπία μοιράστηκε το δωμάτιό της με την Ιουλία των Μεδίκων, την νόθα κόρη του Αλέξανδρο των Μεδίκων, που ήταν σχεδόν συνομήλική της. Αγαπήθηκε πολύ από τον πατέρα της. Η Μπία περιγράφηκε ως ένα αξιαγάπητο κορίτσι, ενώ η γιαγιά της την θεωρούσε "πολύ τρυφερή".

Τόσο η Μπία όσο και η Ιουλία ασθένησαν τον Φεβρουάριο του 1542. Η Ιουλία κατάφερε να αναρρώσει, αλλά η Μπία απεβίωσε τον Μάρτιο του ίδιου έτους, σε ηλικία 5 ετών. Ο θάνατός της έφερε μεγάλη θλίψη στον πατέρα της. Όταν, έξι μήνες αργότερα, γεννήθηκε η ετεροθαλής αδερφή της Μπία, Ισαβέλλα των Μεδίκων, οι σύγχρονοί του, ξέροντας πόσο τον λύπησε ο θάνατος της πρώτης του κόρης, τον συγχάρηκαν αντί να τον παρηγορήσουν, όπως συνηθιζόταν. Ο Πάολο Τζιόβο του έγραψε: "Σε συγχαίρω για τη γέννηση του πανέμορφου κοριτσιού που σου πρόσφερε ο Θεός, για να αντικαταστήσει το άλλο που πήρε στον παράδεισο". Η Ισαβέλλα έμοιαζε εμφανισιακά στη Μπία, καθώς είχαν τα ίδια πυρόξανθα μαλλιά και καστανά μάτια.

Πορτραίτο 
Ο Giorgio Vasari, σε κεφάλαιο αφιερωμένο στον Agnolo Bronzino, έγραψε ότι ο καλλιτέχνης απεικόνιζε τη «μικρή Μπία, νόθα κόρη του Μεγάλου Δούκα». Έτσι το πρόσωπό της έγινε ένα από τα πιο διάσημα πορτρέτα του ζωγράφου, που ήταν ο αγαπημένος του Κόζιμο. Σε αυτήν, η Μπία εμφανίζεται υπέροχα ντυμένη και στολισμένη με κοσμήματα, μαρτυρία για την πολύ υψηλή κοινωνική της θέση. Το μενταγιόν στο λαιμό της δείχνει μια χαρακτική του οικόσημου του Κόζιμο. Αποτελεί το πιο διάσημο πορτρέτο των παιδιών του Κόζιμο Α΄.

Πηγές 
 Murphy, Caroline: Murder of a Medici Princess. Estados Unidos, Oxford University Press, 2008. ISBN 0-19-531439-5
 Staley, Edgcumbe: The Tragedies of the Medici.
 Eisenbichler, Konrad: The Cultural World of Eleanora Di Toledo. Ashgate Publishing, 2004. ISBN 0-7546-3774-3
 Langdon, Gabrielle: Medici Women: Portraits of Power, Love, and Betrayal. University of Toronto Press, 2006. ISBN 0-8020-3825-5

Παραπομπές 

Οίκος των Μεδίκων
Αγγλο-Σοβιετική Συνθήκη του 1942

Η Αγγλο-Σοβιετική Συνθήκη του 1942 (αγγλικά:Anglo-Soviet Treaty of 1942) 
επίσημο όνομα:«Εικοσαετής συμφωνία αμοιβαίας βοήθειας μεταξύ του Ηνωμένου Βασιλείου και της Ένωσης των Σοβιετικών Σοσιαλιστικών Δημοκρατιών» (Twenty-Year Mutual Assistance Agreement Between the United Kingdom and the Union of Soviet Socialist Republics), καθιέρωσε μια στρατιωτική και πολιτική συμμαχία μεταξύ της Σοβιετικής Ένωσης και της Βρετανικής Αυτοκρατορίας που επρόκειτο να διαρκέσει μέχρι το τέλος του Β' Παγκόσμιου Πολέμου ή ως αναφέρονταν στη συνθήκη έως και 20 χρόνια αργότερα.

Η συνθήκη υπογράφηκε στο Λονδίνο στις 26 Μαΐου 1942 από τον τότε υπουργό Εξωτερικών της Βρετανίας Άντονι Ήντεν και τον τότε Σοβιετικό υπουργό Εξωτερικών Βιατσεσλάβ Μόλοτοφ.

Ιστορικό
Η πρώτη συνάντηση για τη συζήτηση της συνθήκης πραγματοποιήθηκε στις 15 Δεκεμβρίου του 1941, μια εβδομάδα μετά την ένταξη των Ηνωμένων Πολιτειών στο πλευρό της Βρετανικής Αυτοκρατορίας και τη Σοβιετική Ένωση για να αντιταχθούν στις δυνάμεις του Άξονα.

Ένας από τους στόχους του Ιωσήφ Στάλιν, του επικεφαλής της Σοβιετικής Ένωσης, ήταν να συνάψει μια εδαφική συμφωνία για μια μεταπολεμική Ευρώπη που θα την διαιρέει σε μεγάλο βαθμό μεταξύ της Βρετανίας και της Σοβιετικής Ένωσης.

Ο Στάλιν ήλπιζε να ανακτήσει τα εδάφη που είχε η Σοβιετική Ένωση, συμπεριλαμβανομένης της Φινλανδίας, της Εσθονίας, της Λετονίας, της Λιθουανίας, της Ρουμανίας, της Ουκρανίας και της Λευκορωσίας πριν από τις απώλειές της κατά τη διάρκεια της Επιχείρησης Μπαρμπαρόσα (της γερμανικής εισβολής στη Σοβιετική Ένωση, η οποία ξεκίνησε στις 22 Ιουνίου 1941). Σε αντάλλαγμα, η Βρετανία θα ελάμβανε έδαφη και άδεια για να έχει ναυτικές βάσεις και θαλάσσια διέλευση μέσω της Στενά της Μάγχης, της Βόρειας Θάλασσας και της Βαλτικής Θάλασσας.

Απουσία των περισσότερων συμμάχων
Από αυτή την συζήτηση απουσίαζαν και οι άλλες συμμαχικές δυνάμεις, συμπεριλαμβανομένης της Αυστραλίας, της Νέας Ζηλανδίας, της Ινδίας και της Κίνας, παρά το γεγονός ότι όλοι είχαν δηλώσει να πολεμήσουν εναντίον των δυνάμεων του Άξονα πριν από το 1941. Επίσης, δεν εκπροσωπήθηκαν οι συμμαχικές δυνάμεις που είχαν εξόριστες κυβερνήσεις, όπως η Τσεχοσλοβακία και τη Γαλλία, των οποίων οι χώρες καταλήφθηκαν από τη Ναζιστική Γερμανία, παρά τον αρχικό στόχο των Σοβιετικών να κατευθύνουν τη μεταπολεμική δομή αυτών των χωρών.

Σημασία της συνθήκης
Η συνθήκη αντιπροσώπευε μια μετάβαση για τη Μεγάλη Βρετανία, η οποία θυσίασε μέρος του καθεστώτος της υπερδύναμεως λόγω των εξασθενημένων στρατιωτικών της δυνάμεων, αλλά εξακολουθούσε να ασκεί μια διπλωματική εξουσία κατά τη διάρκεια των διαπραγματεύσεων.

Δείτε επίσης
 Αγγλο-Σοβιετική Συμφωνία
Συμφωνία των ποσοστών

Παραπομπές

Εξωτερικοί σύνδεσμοι
 Text of the treaty
 Molotov's Report on Ratification of the Anglo-Soviet Treaty
 George Ciorănescu, "The Problem of Bessarabia and Northern Bucovina During World War II", Radio Free Europe, 12 May 1981.

Συνθήκες του Ηνωμένου Βασιλείου
Συνθήκες της Σοβιετικής Ένωσης
Ιστορία του Ηνωμένου Βασιλείου κατά τον Β΄ Παγκόσμιο Πόλεμο
Ιστορία της Σοβιετικής Ένωσης κατά τον Β΄ Παγκόσμιο Πόλεμο
Συνθήκες του 20ού αιώνα
1942